cyanic-selkie/wikianc huggingface dataset:
Dəmyə əkinçiliyi
Dəmyə əkinçiliyi - süni suvarmaya ehtiyac olmadan reallaşdırılan əkinçilik növüdür.
Belə torpaqlar suvarma zonasına daxil edilsə də, burada kənd təsərrüfatı bitkiləri süni suvarma olmadan becərilir. Belə torpaqlar daha çox qayaaltı düzənliklərə və vahələrin kənarlarına xasdır. Azərbaycanda dəmyə əkinçiliyində əsasən yaz fəslində torpağın özünə çəkdiyi nəmişlikdən istifadə olunur. Bu əkinçiliyin sayəsində quraqlığa davamlı taxıl, yem və bostan bitkiləri yetişdirilir.
Orta Asiyada su çatışmazlığına görə dəmyə əkin sahələri XX əsrin ortalarına qədər buranın kənd təsərrüfatında çox mühüm rol oynayırdı və belə torpaqların məhsulsuzluğu aclığa səbəb ola bilərdi.
Dəmyə əkinində çörəyin bolluluğu torpağın rütubət miqdarından və yaz yağışlarından aslıdır, bu isə o deməkdir ki, məhsulluğu daha çox dağaltı ( dəniz səviyyəsi üzərində təxminən 4000 futa qədər) zolağında yerləşən dəmyə sahələri verir. Nəmişliyin miqdarından aslı olaraq dəmyə sahələrinin ərazisi dəyişir.
Bu əkinçiliyin böyük iqtisadi əhəmiyyəti vardır, çünki suvarılma üçün münasib olmayan sahələri istifadə etməyə imkan verir. Əsasən Əfqanıstanda, İranda, Çində, Hindistanda, Pakistanda, Sudanda, Türkiyədə, Orta Asiya ölkələrində, Qazaxıstanın cənubunda və Cənubi Qafqazda qayaaltı düzənliklərdə və vahələrin kənarlarında yayılıb.
Dağlıq və dağətəyi ərazilərdə də süni suvarmanın praktiki mümkün olmaması və ya çox çətin başa gəldiyi üçün də dəmyə əkinçilikdən istifadə olunur.
Lalə Məmmədova
Lalə Məmmədova — Azərbaycanlı müğənni, pedaqoq, Azərbaycan Respublikasının Əməkdar Artisti. Filologiya üzrə fəlsəfə doktoru (15 fevral 2017).
Həyatı
Lalə Məmmədova 23 fevral 1978-ci ildə Bakı şəhərində ziyalı ailəsində doğulub. Ailədə onu digər 4 uşaqdan fərqləndirən cəhət musiqiyə göstərdiyi meyl idi.İlk konserti də elə həyətdə məhəllə uşaqlarının qarşısında baş tutub. Bu, onu qarşıda gözləyən böyük yolun başlanğıcı idi. Müğənni 1985-ci ildə 272 saylı məktəbin birinci sinfinə qədəm qoyub. 8 yaşında taleyinə Bülbül adına musiqi məktəbi yazılır. Xalq artisti Şövkət Ələkbərova yumşaq səsli bu balaca qızcığazda həssas ürəyin olduğunu duyaraq onu öz sinfində görmək istəyir. Balaca Lalə muğam sinfinə daxil olur. Müəllimin xəstəliyi üzündən təhsilini Xalq artisti İslam Rzayevin sinfində davam etdirib. Lalə Məmmədova 1995-ci ildə Azərbaycan Dövlət Dillər Universitetinə daxil olub. Arzu və potensial isə onu həmişə başqa bir səmtə çəkir. 1997-ci ildə Rafiq Babayev adına peşəkarlar studiyasında bəstəkar Siyavuş Kərimi ilə birgə işləməyə başlayıb. 2001-ci ildə Azərbaycan Dövlət Dillər Universitetinin magistratura pilləsini bitirdikdən sonra 2002-ci ildə Milli Konservatoriyanın "solo oxuma" xanəndəlik sinfinə daxil olub. Burda Xalq artisti Ağaxan Abdullayevdən dərs alıb. 2011-ci il Sentyabrın 15-də Prezident İlham Əliyev mədəniyyət xadimlərinə fəxri adların verilməsi haqqında sərəncam imzalayıb. Sərəncama əsasən Lalə Məmmədova "Azərbaycan Respublikasının Əməkdar Artisti" fəxri adına layiq görülüb. 2012-ci il Əməkdar artist Lalə Məmmədova Rəşid Behbudov adına Mahnı Teatrının solisti olub. Bu gün məşhur estrada müğənnisi "Məktəb illəri, "Səs, "Bu şəhər ikimizə dar", "Dəli eşq", "Qızıl lalədir adım", "Səni sevirəm" və s. mahnıları ilə məşhurdur. Lalə Məmmədova pedaqoji fəaliyyəti ilə də tanınır. O, Azərbaycan Milli Aviasiya Akademiyasında İngilis dili fənnini tədris edir.
Müğənni həm də disserrtasiyasını müdafiə etməklə AMEA-da Filologiya üzrə fəlsəfə doktoru adına layiq görülüb.
O, 13 yanvar 2012-ci ildə Yeni Azərbaycan Partiyasına üzv qəbul edilmişdir.
Fərid Əliyev (əsgər, 1994)
Fərid Pirəli oğlu Əliyev (14 avqust 1994; Səbail rayonu, Bakı, Azərbaycan — 5 noyabr 2020; Şuşa, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Fərid Əliyev 14 avqust 1994-cü ildə Bakı şəhərinin Səbail rayonunda Pirəli Əliyevin ailəsində anadan olmuşdur. 2000-2011-ci illərdə Bakı şəhəri, Səbail rayonu Hüseyn Cavid adına 132 saylı tam orta məktəbdə, sonra isə 17 saylı Texniki Peşə Liseyində təhsil almışdır. Hərbi xidmətini başa vurduqdan sonra "AÇKO" MMC-də əmək fəaliyyəti göstərmişdir. 2018-ci ildə ailə həyatı quran Fərid Əliyevin evliliyindən bir oğlu və bir qızı var. İçərişəhərdə yaşayıb.
Hərbi xidməti
Fərid Əliyev 2012-ci ildə Səfərbərlik və Hərbi Xidmətə Çağırış üzrə Dövlət Xidmətinin Bakı şəhər Səbail rayon üzrə Hərbi Şöbəsi tərəfindən hərbi xidmətə çağırılmışdır. Azərbaycan Silahlı Qüvvələrinin sıralarında, "N" saylı hərbi hissədə atıcı vəzifəsində müddətli həqiqi hərbi xidmət etmişdir. 2014-cü ildə hərbi xidmətdən tərxis olunmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Fərid Əliyev ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Fərid Əliyev ölümündən sonra "Cəsur döyüşçü" medalı ilə təltif edildi.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş Fərid Əliyev Azərbaycan Prezidenti İlham Əliyevin 05.11.2022-ci il tarixli Sərəncamına əsasən ölümündən sonra 3-cü dərəcəli "Vətənə xidmətə görə" ordeni ilə təltif edilmişdir.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2022-ci il tarixli Sərəncamına əsasən Fərid Əliyev ölümündən sonra "Cəbrayılın azad olunmasına görə" medalı ilə təltif edilmişdir.
Xatirəsi
2023-cü ildə İçərişəhər Dövlət Tarix-Memarlıq Qoruğunun ərazisində yerləşən küçələrdən birinə şəhid Fərid Əliyevin adı verildi. 11 Aprel 2023 tarixində küçənin açılış mərasimi keçirildi.
İstinadlar
<references group="" responsive="1">
Isomorphic Labs
Isomorphic Labs 2021-ci ilin noyabrında Böyük Britaniya'da yaradılmış dərman kəşfi şirkətidir. Şirkət Alphabet Inc -in törəmə şirkəti olan DeepMind AI laboratoriyası tərəfindən araşdırmalara davam edəcək. Şirkət dərmanların kəşfi üçün süni intellektdən istifadə etməyi hədəfləyir.
Yan Oblak
Yan Oblak — "Atletiko Madrid"in və Sloveniya milli futbol komandasının qapıçısı. Yan Oblak 23 yanvar 1993-cü ildə Sloveniyada doğulub. "Atletiko Madrid"də 13 nömrə ilə çıxış edir. Bu klubda Ümümilkdə 79 matça çıxıb.
Mixail Jiroxov
Mixail Aleksandroviç Jiroxov — Ukrayna tarixçi və jurnalisti.
Həyatı
Mixail Jiroxov 19 noyabr 1974-cü il tarixində SSRİ respublikalarından olan Ukrayna SSR-nin Donetsk vilayətində yerləşən Komsomolskoye şəhərində anadan olmuşdur. 2000-ci ildə Donetsk Dövlət Universitetinin Tarix fakültəsini bitirmişdir. Postsovet məkanındakı münaqişələr və aviasiya tarixi üzrə ixtisaslaşmışdır. Rusiya, Ukrayna, Çexiya, Serbiya və digər ölkələrdə dövri nəşrlərdə 300-ə yaxın nəşrin müəllifidir.
Umm-əl-Maradim adası
Umm-əl-Maradim adası — Küveytə məxsus olan 9 adadan biri. Səudiyyə Ərəbistanı Krallığı ilə dəniz sərhədlərinin həndəvərində yerləşən bir adadır. Küveytin digər adalarından fərqli olaraq sahilləri gəmilərin yan alması üşün əlverişlidir. Adanın sahəsi 65 ha, uzunluğu 1,5 km, eni isə 540 m təşkil edir. Qar adasından isə 17,5 km aralıda yerləşir. Hər iki adanı 1977-ci ildə Səudiyyə Ərəbistanı işğal etmişdir. Onlar yerli əhalini və Küveyt ordusunu çıxartmağa müvəffəq olmuşlar. Körfəz müharibəsi zamanı İraqdan azad olunan ilk Küveyt torpağı olmuşdur (21 yanvar 1991). Adada köçəri və oturaq quşlar, xüsusən qağayılar və flaminqolarla doludur. Yağışlı mövsüm boyunca, yaşıllıqlaral örtülür. Mayak və polis bölmələri kimi bəzi ictimai binalar istisna olmaqla daimi yaşayış yoxdur.
Oktoqon meydanı
thumb|Oktoqon meydanı Oktoqon meydanı — Budapeştdə  Böyük Bulvar dairəsi ilə Andraşi prospektinin kəsişməsində yerləşir. Meydanın adı onun forması ilə verilmişdir (Oktogon - "səkkizbucaq"). 1870-ci illərdə meydanda inşa edilən binalar, Antal Skalnitskinın dizaynına görə, sekkizbucaqdır. Budapeşt metrosunun 1-ci "kiçik" xəttinin Oktoqon stansiyası meydanın altında yerləşir. 1936-1945-ci illərdə meydan Mussolini adını daşıyırdı və müharibədən sonrakı dövrdə 7 noyabr meydanı adlandırıldı. 1990-cı ildə meydan orijinal adını geri qaytardı.
Cey Cey Redik
Conatan Kley Cey Cey Redik — NBA komandalarından Los-Anceles Klippers komandasında forma geyən amerikalı beşəkar basketbolçu. 2006-cı il NBA seçmələrində ilk turda 11-ci sıradan Orlanda Mecik tərəfindən seçilmişdir.
Sermuaye
Sermuaye  — Fransa da kommuna, Rona-Alplar regionunda yerləşir. Departament — En. Pon-de-Vo kantonuna daxildir. Kommunanın dairəsi — Burk-an-Bres.
INSEE kodu — 01402.
Coğrafiyası
thumb|200px|left|Kommunanın xəritəsi Kommuna Paris şəhərinin 330 km cənub-şərqində, Lion şəhərindən 85 km şərqdə və Burk-an-Bres şəhərindən 38 km cənub-şərqdə yerləşir.
Əhalisi
2010-ci ildə əhalinin sayı 669 nəfər təşkil edirdi.
İqtisadiyyatı
2010-cu ildə əmək qabiliyyətli 403 nəfər (15-64 yaş arasında) 299 nəfər iqtisadi cəhətdən, 104 nəfər fəaliyyətsizdir (fəaliyyət göstərici 74,2%, 1999-cu ildə bu 71.7%). 299 fəal sakindən 275 nəfər (157 kişi və 118 qadın) işləyir, 24 nəfər işsizdir (6 kişi və 18 qadın). Fəal olmayan 104 nəfər arasında 21 nəfər şagird və ya tələbə, 61 nəfər təqaüdçü, 22 nəfər digər səbəblərə görə fəaliyyətsizdir.
Qəssan Kənəfani
Qəssan Kənəfani — fələstinli yazıçı və aktivist.
İvi Adamu
İvi Adamu (24 noyabr 1993) — Kiprli müğənni. Kipri 2012 Avroviziya Mahnı Müsabiqəsində təmsil etmişdir.
Kristofer Lanuza
Kristofer Lanuza ( 6 sentyabr 1996) — Kosta-Rikalı üzgüçü. Kristofer Lanuza Kosta-Rikanı 2019-cu ildə XVIII Su idman növləri üzrə Dünya Çempionatında təmsil etdi.
Karyerası
Kristofer Lanuza birinci dəfə Dünya Çempionatına 2017-ci ildə qatıldı. O, Budapeştdə baş tutan XVII Su idman növləri üzrə Dünya Çempionatında kişilər 5 km məsafəyə açıq hovuz üzgüçülüyü yarışlarında iştirak etdi. 1:06:01.6 saniyəlik nəticə ilə 61-ci yeri tutdu və yarışı başa vurdu.
Kristofer Lanuza növbəti dəfə Dünya Çempionatına 2019-cu ildə qatıldı. O, Kvanjuda baş tutan XVIII Su idman növləri üzrə Dünya Çempionatında kişilər 5 km məsafəyə açıq hovuz üzgüçülüyü yarışlarında iştirak etdi. 1:00:38.9 saniyəlik nəticə ilə 55-ci yeri tutdu və yarışı başa vurdu.
Le-Frene-d'Uazan
Le-Frene-d'Uazan  — Fransa da kommuna, Rona-Alplar regionunda yerləşir. Departament — İzer. Le-Frene-d'Uazan kantonuna daxildir. Kommunanın dairəsi — Qrenobl.
INSEE kodu — 38173. Kommunanın 1999-cu il üçün əhalisi 221 nəfər təşkil edirdi. Kommuna dəniz səviyyəsindən 871 ilə 3445 qədər metr yüksəklikdə yerləşir. Kommuna Paris dən təxminən 520 km cənub-şərqdə, Lion dan 130 km cənub-şərqdə, Qrenobldan 36 km şimal-qərbdə yerləşir.
Kottec
thumbnail
Le-Frene-d'Uazan
Əhalisi
Əhalinin dinamikası (INSEE) :
Kottec
Kottec — şəhər kənarında, fəhlə qəsəbəsində, və sairədə bir ailəlik kiçik ev. Müasir dövrdə kəndlərdə və istirahət mərkəzlərində rast gəlinir.
Azərbaycan dilinə bu söz rus dili ndən "коттедж" sözünün alınası ilə keçmişdir
Etimologiya
Kottec ( orta əsr latın cotagium ) sözü qədim ingiliscə çarpayı, cote "daxma" və köhnə fransız dilində çarpayısı "daxma, kottec", qədim norsca kot "daxma" sözündəndir və orta aşağı alman dilindəki kottenin (kottec, daxma) sözlərinə aiddir. Buna misal olaraq 15-ci əsrə aid malikanə saraylarında rast gəlmək olar. Kottec evinin Latın dilindəki versiyası: " domus ", idi. Kottecin anbarı isə " qranjia " adlanırdı.
Britaniya və İrlandiyada müasir dövrdə istifadəsi
Populyar müasir mədəniyyətdə kottec termini daha ümumi və romantik kontekstdə istifadə olunur və istənilən dövrə aid ola bilər, lakin bu termin adətən müasir olmayan yaşayış evlərinə tətbiq olunur. Köhnə, Viktoriyadan əvvəlki kotteclərin hündürlüyü azdır və əksər hallarda karkas taxtaları görünürdə qalır, bəzən yaşayış sahəsi içinə daxil olur. Belə yaşayış evlərinin müasir təmiri, qəbul edilən tarixi orijinallığı mühafizə etmək üçün üzəri örtülmüş taxta karkasları, dirəkləri, dirəkləri və s.-ni yenidən görünür etməyə çalışır.
Köhnə kotteclər adətən təvazökar, əsasən yarı ayrı və ya terraslıdır, yalnız dörd əsas otaqdan ibarətdir ("iki yuxarı, iki aşağı"), baxmayaraq ki, müasir dəyişikliklər daha geniş yaşayış sahəsi yarada bilər. Bir fəhlə və ya balıqçının bir otaqlı evi, çox vaxt daha böyük bir mülkə bağlanır, bu xüsusi bir kottec növüdür və penti adlanır. Kottec termini göstərişi deyil, praktikliyi çox olan daha böyük bir ev üçün də istifadə edilmişdir: Chawton Kottecinə baxın.
Səs mühəndisi
right|thumb| Danimarka Yayım Korporasiyasında səs yazma sessiyasında səs konsolu olan bir səs mühəndisi. Bir səs mühəndisi (səs mühəndisi və ya səsyazma mühəndisi olaraq da bilinir), səs yazma və ya canlı bir performans istehsal etməyə, balans, dinamika və səs effektləri, miksləmək, səs mənbələrini balanslaşdırmağa və tənzimləməyə kömək edir. Səs mühəndisləri — mikrofonların yerləşdirilməsi, səviyyələrin tənzimlənməsi üzərində işləyirlər. Hər hansı bir layihənin fiziki qeydləri bir mühəndis tərəfindən aparılır.
Səs mühəndisliyi getdikcə musiqi alətləri və texnologiyasının film, radio, televiziya, musiqi və video oyunları üçün səs çıxarmaq üçün istifadə edildiyi bir yaradıcı peşə olaraq görülür. Səs mühəndisləri ayrıca musiqi konsertləri, teatr, idman oyunları və korporativ tədbirlər üçün bir miks konsol və səs gücləndirici sistemdən istifadə edərək səs yoxlamasını həyata keçirir və canlı səsləri miksləyir.
Müharibənin apofeozu
Müharibənin apofeozu — 1871-ci ildə Rusiya rəssamı Vasili Vereşşagin tərəfindən çəkilmiş tablo.
Tarixçə
Ən əvvəl bu şəkil "Teymurləngin təntənəsi" adlanırdı. Onun ideyası Teymurləng ilə bağlı idi, qəsbkar qoşunlarının keçdiyi yerlərdə öz arxasınca bu kimi kəllələr yığını qoyub gedirdi, lakin əsər konkret surətdə tarixi səciyyə daşımırdı.
Digər versiyaya görə isə, məşhur "Müharibənin sonu" şəkli Vereşşagin tərəfindən onun üçün danışılmış bir hekayətin əsasında yaradılmışdı. Deyilənə görə, o, Kaşqar hakimi Vəlixan-Tövrə avropalı səyahətçini qətlə yetirdikdən sonra, onun kəlləsini başqa qətl olunanların kəllələrindən düzəldilmiş piramidanın zirvəsinə yerləşdirməyi əmr etmişdi.
Leonardo Bruni
Leonardo Bruni (və ya Leonardo Aretino ; ) — italyan humanist, tarixçi və dövlət xadimi, tez-tez erkən İntibah dövrünün ən mühüm humanist tarixçisi kimi tanınırdı. Onu ilk müasir tarixçi adlandırırlar. O, tarixə üç dövr baxışından istifadə edərək yazan ən erkən insan idi: Antik, Orta əsrlər və Müasir dövr. Bruninin dövrləri müəyyən etmək üçün istifadə etdiyi tarixlər müasir tarixçilərin bu gün istifadə etdikləri tam olaraq deyil, lakin o, tarixin üçtərəfli bölünməsi üçün konseptual zəmin qoyub.
Həyatı
right|thumb|299x299px| Leonardo Bruni, [[Teodor de Bri|Theodor de Bri tərəfindən yaradılan oyma rəsm]] Leonardo Bruni təxminən 1370-ci ildə Toskana əyalətinin Arezzo şəhərində anadan olub. Bruni siyasi və mədəni lider Coluccio Salutatinin şagirdi idi, o, Florensiyanın kansleri vəzifəsini yerinə yetirdi və onun himayəsi altında vətəndaş humanizmi ideyasını inkişaf etdirdi. O, həmçinin dörd papanın (1405-1414) apostol katibi vəzifəsində çalışmışdır. Bruninin kansler olduğu illər, 1410-1411 və yenidən 1427-ci ildən 1444-cü ildə ölümünə qədər müharibə ilə üzləşdi. Ən yüksək siyasi vəzifələrdən birini tutmasına baxmayaraq, Bruni Albizzi və Mediçi ailələri ilə müqayisədə nisbətən gücsüz idi. Tarixçi Artur Field, Brunini 1437-ci ildə Kosimo de' Mediciyə qarşı açıq-aşkar bir sui-qəsdçi kimi müəyyən etdi. Bruni 1444-cü ildə Florensiyada vəfat etdi və onun yerinə Karlo Marsuppini keçdi.
Əhəmiyyəti
thumb| De primo bello punico, 1471 Bruninin ən diqqətçəkən əsəri ilk müasir tarix kitabı adlandırılan Historiarum Florentini populi libri XII (Florensiya xalqının tarixi, 12 kitab) əsəridir. Yəqin ki, Bruni tarixi dünyəviləşdirmək niyyətində olmasa da, tarixə üç dövr baxışı şübhəsiz ki, dünyəvidir və ona görə də Bruni ilk müasir tarixçi adlanır. Bruni konsepsiyasının əsasını klassik dövrü sonrakı mədəni tənəzzüldən və ya tenebradan (hərfi mənada "qaranlıq") fərqləndirən Petrarka tapmaq olar. Bruni İtaliyanın son əsrlərdə canlandığını və buna görə də yeni bir dövrə girən kimi təsvir edilə biləcəyini müdafiə etdi.
Bruninin ən məşhur əsərlərindən biri Roma dövlət xadimi Siseronun tərcümeyi-halı olan Yeni Siserondur. O, həmçinin Dante və Petrarkanın italyan dilində tərcümeyi-hallarının müəllifi idi. Məhz Bruni humanistlər termininin mənbəyi olan teologiya və metafizikadan fərqli olaraq insan səylərinin öyrənilməsi mənasını verən studia humanitatis ifadəsini işlətmişdir.
Yakov Sannikov
Yakov Sannikov (1780, Ust-Yansk — 1812) — Rus istehsalçısı (peseç xəzinin satışı ilə məşqul olurdu), Yeni Sibir adalarının araşdırmaçısı.
Leonardo Bruni
Əhəmiyyəti
Bruni, Platonun eynicinsli münasibətlərlə bağlı müzakirəsinə qarşı çıxan ilk humanistlərdən biri idi. (Reeser)
Yakov Sannikov
Həyatı
Stolbovoy (1800) və Fadddeevski (1805) adarını kəşf etmiş və onları araşdırmışdır.
Leonardo Bruni
Əhəmiyyəti
Bruni 1444-cü ildə Florensiyada vəfat etdi və Florensiyanın Santa Croce bazilikasında Bernardo Rossellino tərəfindən divar məzarında dəfn edildi.
Yakov Sannikov
Həyatı
1808—1810 ci illərdə Matvey Matveyeviç Qedenştromun təşkil etdiyi ekspedisiyada iştirak etmişdir. 1810-ci ildə Yeni Sibir adaların önünə və 1811-ci ildə Faddeevski adasının arxasına keçmişdir.
Sannikov Yeni Sibir adalarında şimalda adalar olduğunu iddia etmiş və xəyali olaraq geniş ərazini Sannikov torpağı adlandırmışdır. Onun nəvəsi Yakov Federoviç Sannikov öz növbəsində mesenant kimi tanınır. O, Aleksandr Bunqe, Frityof Nansen və Eduard Toll kimi səyyahların ekspedisiyasılarını maliyyələşdirmişdir.
Xatirəsinə
Araşdımaçının şərəfinə :
Fərid Məmmədzadə (əsgər)
Fərid Mehman oğlu Məmmədzadə (20 avqust 2000; Ağdaş, Azərbaycan— 4 oktyabr 2020; Füzuli, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Fərid Məmmədzadə 20 avqust 2000-ci ildə Ağdaş rayonunda anadan olub. Ailənin ilk övladı olan Fərid orta təhsilini rayonun Teymur İsmayılov adına 8 saylı məktəbdə alıb. Və daha sonra təhsilinə Şuşa Musiqi Kollecində Qarmon üzrə davam edib.
Hərbi xidməti
2019-cu il iyul ayının 5-də hərbi xidmətə yollandı. Azərbaycan Ordusunun əsgəri olan Fərid Məmmədzadə 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Kəlbəcər, Cəbrayıl, Füzuli rayonlarının işğaldan azad olunmasında fəal iştirak edib. 04.10.2020-ci ildə Füzuli rayonu ərazisində döyüş tapşırığını yerinə yetirərkən düşmən tərəfindən açılan atəş nəticəsində aldığı güllə yarasından qəhrəmancasına şəhid oldu. Qeyd edək ki, şəhid Məmmədzadə Fərid Azərbaycan Respublikası Prezidentinin müvafiq sərəncamları ilə ölümündən sonra “Vətən uğrunda”, “Füzulinin azad olunmasına görə”, “Cəsur döyüşçü”, .“Kəlbəcərin azad edilməsinə görə” medalları ilə təltif olunub.
NGC 5316
NGC 5316, Yeni Baş Kataloqda qeydə alınmış açıq ulduz topasıdır. Göy üzündə Sentavr bürcü istiqamətində yerləşir. III1p tipli. tərəfindən ildə 22.86 sm (9 düymə) ölçülü  vasitəsilə kəşf edilmişdir.
Xerson döyüşü (2022)
Xerson uğrunda döyüşlər — Rusiya silahlı qüvvələrinin Ukraynanın Xerson vilayəti ərazisində 24 fevral 2022-ci ildə başlayan və davam edən hücumudur. Martın 3-dən noyabrın 11-dək şəhər Rusiya tərəfindən işğal edildi, 2022-ci ilin noyabrında rus ordusu şəhərdən geri çəkildi, Xerson noyabrın 11-də Ukrayna Silahlı Qüvvələri tərəfindən azad edildi.
Hücum
Rusiya prezidenti Vladimir Putinin Ukraynada “xüsusi hərbi əməliyyat” elan etməsindən az sonra Rusiya Hərbi Hava Qüvvələri Krım ərazisindən Xerson vilayətinin bir sıra şəhərlərindəki hədəflərə qanadlı və ballistik raketlər atmağa başlaydı. Daha sonra Rusiya aviasiyasının dəstəyi ilə Rusiya silahlı qüvvələri Novaya Kaxovka, Geniçesk , Melitopolu işğal edərək Xersona yaxınlaşaraq tədricən Xerson vilayətinin dərinliklərinə daxil olmağa başladılar.
Fevralın 24-də axşam rus qoşunları Antonovski körpüsünə nəzarəti ələ keçirmək üçün Xersonu işğal etməyə cəhd etdilər ki, bu da ruslara Dnepr çayı üzərindən Nikolayevin mühüm nəqliyyat mərkəzinə doğru strateji keçid imkanı verəcək. Ukraynanın mexanikləşdirilmiş qüvvələri körpünü qoruya bildi və rusları şimala doğru növbəti ən yaxın Dnepr keçidinə, fevralın 25-də rusların tutduqları Novaya Kaxovka şəhərinə doğru irəliləməyə məcbur etdi. Daha sonra, fevralın 25-də rus qoşunları Antonovski körpüsünü işğal etdilər. Bu obyekt uğrunda döyüş son dərəcə şiddətli kimi təsvir olunur ..
Xerson meri İqor Kolıxayevin sözlərinə görə, fevralın 26-na keçən gecə Ukrayna hava qüvvələrinin Rusiyanın zirehli mövqelərinə endirdiyi zərbə rusları körpüdən keçərək Dnepr çayının şərq tərəfinə çəkilməyə məcbur edib.
Fevralın 26-da günortadan sonra Xerson Vilayət Dövlət Administrasiyasının rəhbəri Gennadi Laxuta Ukrayna ordusunun Xersona keçidə nəzarəti itirdiyini və bunun ruslara böyük itkilər verdiyini bildirdi.
Kriş (film, 2006)
Kriş (hind: कृष, Rom: Krrish) — rejissor Rakeş Roşan tərəfindən çəkilmiş və 23 iyun 2006-cı ildə ekranlara çıxan hind fantaziya filmidir. “Sən tək deyilsən” filminin davamıdır və bu filmin eyni zamanda da “Krrish 3” adlı davam filmi mövcuddur.
Süjet xətti
Lakin taleyin iradəsi ilə artıq yetkinləşib güclənən Krişna atasının uzun illər gizli şəkildə saxlandığı Sinqapura gəlir.
Krişnanın gəlişi ilə eyni vaxtda şəhər əhalisinin gözü qarşısında Kriş adlı sirli maskalı qəhrəman da peyda olur.
Serji (En)
Serji  — Fransa da kommuna, Rona-Alplar regionunda yerləşir. Departament — En. Ferne-Volter kantonuna daxildir. Kommunanın dairəsi — Jeks.
INSEE kodu — 01401.
Coğrafiyası
thumb|200px|left|Kommunanın xəritəsi Kommuna Paris şəhərinin 400 km cənub-şərqində, Lion şəhərindən 105 km şimal-şərqdə və Burk-an-Bres şəhərindən 60 km cənub-şərqdə yerləşir.
Əhalisi
2010-ci ildə əhalinin sayı 1977 nəfər təşkil edirdi.
İqtisadiyyatı
2010-cu ildə əmək qabiliyyətli 1299 nəfər arasında (15-64 yaş) 1020 nəfər iqtisadi fəal, 279 fəaliyyətsizdir (fəaliyyət göstərici 78.5%, 1999-cu ildə bu 68.7%). 1020 fəal sakindən 956 nəfər (511 kişi və 445 qadın) işləyir, 64 nəfər işsizdir (23 kişi və 41 qadın). Aktiv olmayan 279 nəfər arasında şagird və ya tələbə, 61 nəfər təqaüdçü, 122 nəfər digər səbəblərə görə fəaliyyətsizdir.
Ruslan İzzətli
Ruslan Teymur oğlu İzzətli — azərbaycanlı siyasətçi. O, 2012–2013-cü illərdə Ümid Partiyasının sədr müavini, 2013-cü ildən 2021-ci ilə qədər isə "D18" Hərəkatının sədri olmuşdur.
Həyatı
Ruslan İzzətli 1989-cu il aprelin 18-də anadan olub. 1993-cü ildə Ağdam rayonunun Ermənistan Silahlı Qüvvələri tərəfindən işğal edilməsindən sonra İzzətlilər ailəsi Bərdə rayonunda yaşamağa başladılar. 1996–2007-ci illərdə Bərdə rayonunun Mehdixanlı kənd tam orta məktəbində təhsil alıb. 2008–2012-ci illərdə Azərbaycan Dövlət Mədəniyyət və İncəsənət Universitetində (ADMİU) "İncəsənət tarixi" üzrə ali təhsil alıb. Bahçeşehir Universitetində "Qlobal siyasət və beynəlxalq münasibətlər" üzrə magistr dərəcəsi alıb. 2011-ci ildə Fransanın Strasburq şəhərində Avropa Şurasının nəzdində Siyasi Biliklər Məktəbində təhsil alıb. Ailəlidir. Bir övladı var.
Fəaliyyəti
2012–2013-cü illərdə Ümid Partiyası İdarə Heyətinin üzvü və sədrin müavini olub. 2013-cü il Prezident seçimlərindən sonra partiya sıralarından istefa verib.
2013-cü il martın 18-dən "D18" Hərəkatının sədridir. 2015 və 2020-ci illərdə baş tutan Parlament seçimlərində 33 saylı Xətai Birinci dairəsindən namizəd olub.
Dominant (ekologiya)
alt=Rhizophoraceae (manqrov) tropik bataqlıqlarda dominantlıq edir|thumb|Rhizophoraceae [[Manqrov|(manqrov) tropik bataqlıqlarda dominantlıq edir|253x253px]] Dominant - fitosenozların müxtəlif yaruslarında üstünlük təşkil edən bitki növləri. Biosenozun əsas qatlarında üstünlük təşkil edən, yəni dominantlıq edən bitki növləri dominant, ikinci dərəcəli qatlarda üstünlük təşkil edən növləri isə subdominantlar adlanır. Fitosenozun hakim yarusunda yalnız bir dominant varsa, ona monodominant, fitosenozda bir neçə dominant iştirak edərsə, polidominant fitosenoz adlanır. Dominant kütlənin miqdarı, yaxud proyektiv böyüklüyünə gösrə hesablanır. Dominantlar və subdominantlar fitosenozun əsas məhsulunu təşkil etdiyi üçün onlar mühityaradıcı rol oynayaraq çox mühüm əhəmiyyətə malikdir. Biosenozların hesablanmasında dominantlar mühüm əhəmiyyət kəsb edir.
Dominant növ
Dominant növ miqdarına və məhsuldarlığına görə yalnız özü və ya digər növlərlə birlikdə qruplaşmanın əsasını formalaşdıran növdür. Dominantlıq aşağıdakı düsturla hesablanır:
Düsturda n1-növün sayı, N biosenozda fərdlərin ümumi sayı.
Dominantın arealı
Dominantın arealı dominantlıq edən növün tutduğu areal deməkdir. Növ formasiyası yaradaraq onun coğrafiyasını müəyyənləşdirərsə, arealın dominantlıq hissəsi, növ digər növlərlə birlikdə polidominant formasiya yaradırsa, arealın kondominant hissəsi adlanır. Dominant arealı xəritəsini tərtib edərkən geobotaniki xəritələrdən istifadə edilir.
Həmçinin bax
Bitkilər
Xarici keçid
Tam və natamam dominantlıq haqqında anlayış.
Ogüst Beyernar
Ogüst Mari Fransua Beyernar ( 26 iyun 1829, Ostend - 6 oktyabr 1912, Lütsern) — Belçika dövlət xadimi, Belçikanın Baş naziri (1884-1894).
Həyatı
1854-cü ildə Brüsseldə De l'état de l'enseignement du droit en France et en Allemagne adlı əsərini nəşr etdirdi.
1873-1878 - Jül Malu hökumətindəki ictimai işlər, dəmir yolları və nəqliyyat naziri, ölkədə rabitənin inkişafı üçün çox şey etdi: Qent-Terneuzen kanalını genişləndirdi, Antverp və Ostenddə yeni marinalar tikdirdi, Mərkəz Kanalını istismara verdi və dəmir yollarını fəal şəkildə inkişaf etdirdi. Belçika Dəniz Qanununun Birləşdirilməsi Dərnəyi və Beynəlxalq Dəniz Komitəsinin yaradılmasının təşəbbüskarlarından biri idi. Həmçinin, Brüsselin ərazinin genişləndirilməsi üçün layihə, xüsusən Qədim İncəsənət Krallığı Muzeyinin inşası, rue de la Regensin genişləndirilməsi, məhkəmə binasının inşası, konservatoriya binasının və Böyük Sinaqoqun inşası, Sablon parkının genişləndirilməsi üzərində işləmişdir. Flamandlar və vallonlar arasındakı dil ziddiyyətinin həllində əhəmiyyətli rol oynadı.
1884-1894-cü illərdə - Belçikanın Baş naziri oldu. Bu vəzifədə o, ölkənin kəsir büdcəsini qaldırmağı bacardı. İlk "sosial qanunların" qəbul edilməsinə təşəbbüs göstərdi: hökumətə əmək qanunları barədə məsləhət vermək üçün sektor və əmək məclisləri yaradıldı; işə götürənlərin əmək haqqı ödəmək borcları sərtləşdirildi; qadın və uşaqların işinin qanunvericiliklə tənzimlənməsi, ticarət qaydaları, minimum əmək haqqı səviyyəsi və işçilər üçün mənzil təminatı quruldu.
Liberal dairələrlə üzləşərək, komunaların xarici məktəblərə işə götürülməsini qadağan etdi və pulsuz məktəblərdə təcrübə keçən bir çox fransızı işdən çıxardı.
Həm də Kral II Leopoldun Belçika Konqosundakı müstəmləkə siyasəti üzrə müşaviri idi. 1889-cu ildə Konqo dəmir yolu şirkətinin inkişafına on milyon frank yatırmaq üçün Parlamentdən asanlıqla icazə aldı. Növbəti il, Konqo dövləti ilə müqavilə imzaladı və bu müqaviləyə əsasən Belçika Konqoya on il ərzində iyirmi beş milyon faizsiz borc verdi. On il sonra Belçika ya geri ödəmə tələb edə və ya müstəmləkəni ilhaq etmək hüququ əldə edirdi. Yerli əhalinin istismarına görə tənqid olunan Konqodakı vəziyyətin tənqidi, qismən Belçika parlamentində mütənasib təmsil haqqında rədd edilmiş qanun layihəsi səbəbiylə istefa qərarı verildi,öz partiyasının bir çox nümayəndəsi səs verməkdən imtina etdi.
1894-cü ilin martında Kral tərəfindən Dövlət naziri fəxri adına layiq görülmüşdür.
Vəkilliyə qayıdaraq parlamentdə Katolik partiyasının üzvü olaraq qaldı. 1896-1900-cü illərdə - Belçika Parlamenti Nümayəndələr Palatasının sədri vəzifəsini icra etdi. Bu vəzifəni icra edərkən Hollandiya ilə diplomatik yaxınlaşma tərəfdarı idi.
Daha sonra 1899 və 1907-ci illərdə Haaqa Konvensiyalarının imzalanmasında Belçikanı təmsil etdi.
Daimi Arbitraj məhkəməsindəki işinə görə 1909-cu ildə Nobel sülh mükafatına layiq görülmüşdür (Pol de'Esturnel de Konstan ilə).
Beynəlxalq Hüquq Assosiasiyasının sədri və Beynəlxalq Droyt İnstitutunun fəxri üzvü idi. 1912-ci ildə Katolik Sülh Liqasının və Beynəlxalq Katolik Pasifistlər Birliyinin fəxri prezidenti oldu. Müstəmləkə Araşdırmaları Cəmiyyətinin prezidenti olaraq köləliyə qarşı mübarizə aparmışdır.
Xatirəsi
Bosvors qəbiristanlığında həyat yoldaşı və bacısı ilə birlikdə dəfn edildi. Ostendəki Mari-Josda onun şərəfinə abidə ucaldıldı. Berçem (Antverp əyaləti), Le Koqe, Knokke-Heyst, Ostend, Votermil-Beufort və Zibruq şəhərlərindəki küçələrə də onun adı verilib. Siyasətçinin büstü Belçika Senatının binasında qoyulub və onun Jaka de Lalena tərəfindən çəkilmiş portreti Brügge şəhərindəki Qroninge muzeyində saxlanılır. Belçika poçtu onun şərəfinə markalar buraxdı.
Siyasətçinin yazışmaları Kral Marimon muzeyində saxlanılır. Ogüst Beyernar,I Albertin 20 avqust 1910-cu il tarixli fərmanı ilə ona verilmiş mükafatın ianəsini Belçika ədəbiyyatının fransız dilində tanıdılması üçün sərf etdi.
Səsyazma studiyası
thumb| [[Monterrey Texnologiya İnstitutu|Tec de Monterrey, Mexiko şəhəri kampusunda nəzarət otağı]] right|thumb| An-Najah Milli Universitetində bir səs istehsalı qurğusu Səsyazma studiyası, instrumental və ya vokal musiqi ifalarının, danışılan sözlərin və digər səslərin səs yazılması, mikslənməsi və səs istehsalı üçün xüsusi bir yerdir. Tək bir müğənni-gitarist yazmaq üçün kifayət qədər böyük olan evdəki kiçik bir layihə studiyasından 100 və ya daha çox musiqiçidən ibarət tam orkestrin yerləşdiyi böyük bir binaya qədər ölçüləri var. İdeal olaraq, həm qeyd, həm də izləmə (dinləmə və qarışdırma) məkanları, optimal akustik xüsusiyyətlərə (dinləyicinin eşitdiyi səsə mane ola biləcək əks olunan səs əks -sədalarının akustik izolyasiyası və ya yayılması və ya udulması) əldə etmək üçün xüsusi olaraq akustik və ya audio mühəndis tərəfindən hazırlanmışdır..
Məhəbbət Mirzəyev
Məhəbbət Zaman oğlu Mirzəyev — Azərbaycan Silahlı Qüvvələrinin hərbiçisi. 2016-cı ildə Aprel döyüşləri zamanı şəhid olub, ölümündən sonra "Hərbi xidmətdə fərqlənməyə görə" III dərəcəli medalı ilə təltif edilib.
Həyatı
Məhəbbət Mirzəyev 1994-cü ilin 16 dekabr günündə Beyləqan rayonunun Dünyamalılar kəndində anadan olub.
Hərbi xidməti
Məhəbbət Mirzəyev 2016-cı ilin aprel ayında Azərbaycan-Ermənistan təmas xəttində baş verən atışma zamanı qəhrəmancasına şəhid oldu.
Aprelin 12-si isə Məhəbbət Mirzəyev doğulduğu Beyləqan rayonunun Dünyamalılar kəndində son mənzilə yola salındı. Dəfn mərasiminə minlərlə rayon sakini ilə yanaşı, şəhidin qulluq etdiyi hərbi hissənin əsgərləri və zabitləri də qatıldı. Dəfn mərasiminin sonunda yaylım atəşi açıldı və hərbi qulluqçu Mirzəyev uğrunda şəhid olduğu torpağa tapşırıldı.
Ye-Ye (Real Madrid FK)
thumb|300px|[[Kral Boduen stadionu|Heyzel stadionunda Partizan Belqradla qarşılaşdıqları 1965–66-cı illər mövsümü Avropa Kubokunun finalı]]
Ye-Ye komandası — 1960-cı illərdə İspaniya futbolunda hegemonluq edən Real Madridin ispan oyunçularının nəslinə verilən ad idi. 1950-ci illərdə komandanın kapitanı əvvəllər 5 dəfə Avropa Kubokunu qazanan veteran oyunçu Fransisko Xento, sonra isə Alfredo Di Stefano oldu. Bu iki əfsanəvi futbolçunun kapitanlıq etdiyi heyətə gənc və istedadlı oyunçular daxil idi: Xose Arakistayn, Paçin, Pedro De Felipe, Manuel Sançiz Martinez, Pirri, İqnasio Soko, Fernando Serena, Amansio Amaro, Ramon Qrosso, Manuel Velazkez, Felo. Bu gənc oyunçu qrupu əvvəlki nəsildən daha uzun saçlarına görə fərqləndiyi üçün onlara bəzən hippi də deyilirdi.
Ye-ye adı Bitlz qrupunun "She Loves You" (O səni sevir) mahnısındakı "Yeah, yeah, yeah" (Bəli, bəli, bəli) kəlmələrinin qısaltmasıdır, komandanın dörd üzvü Bitlzi təqlid edərək Marcaya məhz belə poza verdiyinə görə heyət sonralar belə adlandırıldı. Ye-ye Bitlomaniyanın dünyanın dörd bir tərəfini tutduğu dövrdə — altmışlı illərdə İspaniyada gənclərin adlandırıldığı və İspaniyada həmin on ildə məşhur olan bir musiqi tərzi idi.
Komandanın yenilənməsi 1959-cu ildə Miqel Munyosun Real Madridin baş məşqçisi təyin olunmasından sonra başladı. O, futbolçu kimi Real Madridin 1956 və 1957-ci illərdə Avropa Kubokunu qazandığı heyətə kapitanlıq etmişdi. Oynadığı komanda Real Madridin ala biləcəyi ən yaxşı xarici istedadlarla quruldu. Real Madridin məşqçisi kimi qurduğu komanda isə tamamilə ispan futbolçularından ibarət idi. Onlar La Liqada dominantlıq etməyə başladılar, 9 dəfə ölkə çempionu olmağı bacardılar. Üstəlik bu çempionluqların 5-i ardıcıl idi. 1966-cı ildəki turnirdə Brüsseldəki Heyzel stadionunda Partizan Belqradı sonradan geri dönüş edərək 2–1 hesabı ilə məğlub edərək Avropa Kubokunu qazandılar.
Kuber-Pedi
Kuber-Pedi — Avstraliyada ən kiçik yaşayış məntəqəsi olan unikal yeraltı şəhər.
Opal paytaxtı
Bu şəhər opal paytaxtı hesab edilir. Belə ki, dünya üzrə opal ehtiyatlarının 30%-i məhz burada yerləşir. Burada ilk opal daşı 1849-cu ildə tapılmışdı.
Əhalisi
Əhalisinin sayı 1695 nəfərdir (2011).
Başqa çıxış yolları olmadıqları üçün insanların burada yer altında məskunlaşmasına səbəb olan amillər güclü külək və yüksək temperatur olmuşdur.
Məşğuliyyət
Şəhər əhalisinin böyük əksəriyyəti mədənçilərdir. Hazırda insanlar həmin mədənlərdə deyil, bütün müasir şəraitin olduğu adi evlərdə yaşayırlar.
Burada yalnız yaşayış evləri deyil, həmçinin kilsə və qəbiristanlıq da var.
Turizm
Yeraltı şəhər çoxsaylı turist cəlb edir. thumb|center|700px|Şəhərin landşaftı
Elvin Mustafayev (əsgər, 1993)
Elvin Mustafayev  (tam adı: Elvin Mustafayev Qiyas oğlu)1993, Gədəbəy rayonu Çalburun kəndi – 27 oktyabr 2020, Zəngilan rayonu) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Elvin Mustafayev 1993-cü ildə Gədəbəy rayonun Çalburun kəndində anadan olub. 15 sentyabr 2000–2012 illərdə Çalburun kənd tam orta məktəbində təhsil alıb. 2012–2013-cü illərdə hərbi xidmətdə olmuşdur. 27 sentyabr 2020-ci ildə Vətən müharibəsi başlayanda könüllü olaraq ordu sıralarına yazılıb. 27 oktyabr 2020-ci ildə Zəngilan uğrunda gedən döyüşlərdə həlak olmuşdur.
Leşanda Budda heykəli
Leşanda Budda (Mayterey) heykəli — Yer kürəsinin ən hündür Budda heykəllərindən biridir və minilliklər boyu, dünyanın ən hündür heykəltəraşlıq əsəri olmuşdur (Volqoqradda “Ana Vətən” yaranana qədər). Çinin Leşan şəhər dairəsinin Şizhonq rayonunda Sıçuan əyalətinin üç çayının qovuşduğu yerdə, Linqyunşan dağında qayanın qalınlığında oyulmuşdur. Buddanın (Maitreyin) üzü qarşıda yerləşən müqəddəs Emeyşan dağına çevrilir. Buddanın başı dağla bərabər hündürlüyə yüksəlir və ayaqları çaya dirənir. Buddaya münasibətdə cənub və şimal divarlarında bodhisattvanın 90-dan çox daş təsviri həkk olunub.
Heykəlin yaradılması üzərində iş Tan imperiyası dövründə, 713-cü ildən başlayaraq 90 il davam etmişdi. Heykəlin hündürlüyü 71 m, başının hündürlüyü demək olar ki 15 m, çiyin aralığı demək olar ki 30 m, əl barmağının uzunluğu 8 m, ayaq barmağının uzunluğu 1,6 m, burnunun uzunluğu 5,5 m-dir. XVII əsrin ortalarına qədər, Böyük Buddanın bədəni başına qədər, əvvəl Böyük Təsvirin Pavilyonu adlanan 13 mərtəbəli "Dasyanqe" məbədi ilə gizlədilmişdi. Bu bina sonradan yanğın nəticəsində məhv olmuşdu.
Böyük Budda heykəli YUNESKO-nun Ümumdünya irsi obyekti kimi tanınır. Parka giriş 90 yuandır.
Həmçinin bax
Dünyanın ən hündür heykəllərinin siyahısı
Virtual reallıq
right|thumb|İstifadəçi virtual reallıqdadır. right|thumb|Virtual reallıqda paraşütdan tullanma.
Virtual reallıq — tamaşaçını ekran arxasındakı xəyali dünyaya aparmaq məqsədilə vizual və səs effektlərini təmin edən kompüter sistemləridir.
İstifadəçi kompüterin işıqlandırdığı və reallıq təəssüratı yaradan təsvir və səslərlə əhatə olunur. İstifadəçi süni aləmlə qarşılıqlı təsirini müxtəlif seanslar vasitəsilə: onun hərəkətlərini, hiss və audiovizual effektlərini əlaqələndirən dəbilqə və əlcəklər vasitəsilə həyata keçirir.
Virtual reallıqda gələçək tədqiqatlar müşahidəçinin reallığı hiss etməsinə istiqamətləndirilmişdir. Abstrakt götürdükdə o istifadəçinin təxəyyülündə yaranan xəyali dünyadır.
Seksual penetrasiya
Seksual penetrasiya, yaxud Cinsi nüfuz insan və heyvan cinsiyyətində cinsiyyət orqanı və ya barmaqlar kimi bədən orqanlarının vajina, anus və ya ağız kimi orqanlara daxil edilməsi hərəkətidir.
Təriflər
Penisin vajinaya daxil olmasına vaginal cinsi münasibət deyilir. Eynilə, penisin anusa nüfuz etməsi isə anal seks adlanır. Nüfuzetməyə məruz qalan orqan ağız olanda isə oral seks baş verir. Penis ilə baş verən hadisə fellatio, vulva ilə baş verən hadisə isə cunnilingus adlanır. Ağızın anusa daxil olmasına anilingus deyilir. Penetrasiya üçün barmaqlardan istifadə edildikdə barmaqlama, yumruqdan istifadə edildikdə isə fistinq adlı hadisə baş verir. Penetrasiyada təkcə orqanlardan istifadə edilmir. Dildo, vibrator və ya digər seks oyuncaqları da penetrasiya üçün istifadə olunur.
Qurban Bayramov (tənqidçi)
Qurban Bayramov (tam adı: Bayramov Qurban Fərman oğlu; ) — Azərbaycan Yazıçılar Birliyinin üzvü (1985), Respublika Qarabağ Ağsaqqallar Şurasının üzvü (2001), Azərbaycan Ziyalılar Hərəkatı Ali Şurasının üzvü (2003), filologiya üzrə fəlsəfə doktoru (1979), Azərbaycan Milli Elmlər Akademiyasının Nizami Gəncəvi adına Ədəbiyyat İnstitutunun aparıcı elmi işçisi.
Həyatı
Qurban Bayramov 1946-cı il mayın 30-da Ağdam rayonunun Əlimədədli kəndində anadan olmuşdur. Orta təhsilini burada almış, indki N. Tusi adına ADPU-nin filologiya fakültəsini (1963–1967) bitirmişdir. Orta məktəbdə müəllim, tədris işləri üzrə direkor müavini vəzifələrində çalışmışdır (1967–1971). Hərbi xidmətdə olmuş (1967–1968), aspirantura təhsili almışdır (1970–1974). 1972-ci ildən Ədəbiyyat İnstitutunda baş laborant, elmi işçi, baş elmi işçi olmuşdur. Hazırda həmin institutda aparıcı elmi işçi vəzifəsində fəaliyyət göstərir.
1979-cu ildə "Səməd Vurğun poeziyasında lirik qəhrəman problemi" mövzusunda dissertasiya müdafiə etmişdir. Dövri və elmi mətbuatda 300-dən çox məğalə dərc etdirmiş, "Vurğun poeziyası", "Lirik qəhrəman və zaman", "Yaşar Qarayev: Milli yaddaş təlimi – Azərbaycançılıq" elmi-nəzəri, "Yaralı Vətənin yaralı övladları" bədii-publisist kitabları var. Onun "Müasir Azərbaycan poeziyasında üslubi meyillər", "Azərbaycan ədəbiyyatında tarixilik və müasirlik", "M. Ə. Sabir ənənələri və Azərbaycan ədəbiyyatı", "Səməd Vurğun dünən, bu gün və sabah", "M. H. Şəhriyar poetik üslubu", "Qarabağ ədəbi mühiti – uzaq keçmişdən bu günümüzə qədər" kimi tədqiqat işləri vardır.
Azərbaycan ədəbiyyatının əksər nümayəndələri barəsində məqalə yazmış, fikir söyləmiş, elmi və bədii kitabların redaktoru olmuş, onların bir çoxuna ön söz yazmış, xüsusən, "Azərbaycan poeziyası"na dair ədəbi icmallar yazmışdır.
Uzun illər "Gənclik" nəşriyyatında rəsmi rəyçi, Azərbaycan Dövlət Televiziyasında "Ədəbiyyatşünaslıq və zaman", "Ədəbiyyat" (1982–1992) elmi-kütləvi, tədris televiziya verilişlərinin müəllif-aparıcısı, Ədəbiyyat İnstitutu Elmi Şurasının, Azərbaycan Yazıçılar Birliyi İdarə Heyətinin üzvü, Azərbaycan Respublikası Prezidentinin bir illik fərdi təqaüdçüsü olmuşdur (2011).
Azərbaycan MEA-nın Rəyasət Heyətinin (2016), Azərbaycan Yazıçılar Birliyi İdarə Heyətinin (2011), Azərbaycan Respublikası Həmkarlar Konfederasiyasının Fəxri fərmanlarına(2016, 2019), "Tanınmış Vurğunşünas alim"(2011), "Fədakar alim"(2011), "Elm fədaisi"(2012) fəxri diplomlarına, "Səməd Vurğun mükafatı"na(2011), "Avropa Nəşr Mətbu Evi"nin "Qızıl medal"ına (2011), AMEA-nın Azad Həmkarlar İttifaqının "Fəxri fərmanı"na (2016), Beynəlxalq statuslu "Vintsas" Mükafatı diplomuna (2020) və "Ziyadar" Mükafatı diplomuna (2021) layiq görülmüşdür.
Kasta
Kasta — İspan Amerikası və Filippində müstəmləkə dövründə İspan elitası tərəfindən yaradılmış və 17–18-ci əsrlərdə rəsmi olaraq mövcud olan iyerarxik irqi təsnifat sistemidir, hələ də fəal şəkildə istifadə olunur.
Hacınski
Hacınski — Azərbaycan soyadı.
Dizaye Cəmşid Xan
Dizaye Cəmşid Xan - İranın Qərbi Azərbaycan ostanının Xoy şəhristanı ərazisinə daxil olan kənd.
Əhalisi
2006-cı il məlumatına görə kənddə 498 nəfər. yaşayır (102 ailə).
Gitega
Gitega — Burundi paytaxtı.
Con Karpenter
Con Karpenter — ABŞ rejissoru, prodüseri, ssenaristi və bəstəkarı. .
NGC 5548
NGC 5548 - Yeni Baş Kataloqda qeydə alınmış qalaktika. Göy üzündə Çoban bürcü istiqamətində yerləşir. S0-a tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Mil-Muğan iqtisadi rayonu
Mil-Muğan iqtisadi rayonu — Azərbaycanın 14 iqtisadi rayonlarından biri. Tərkibinə Beyləqan, İmişli, Saatlı və Sabirabad inzibati rayonları daxildir.
Tarix
1991-ci ildən 2021-ci ilə qədər yuxarıda adı çəkilən inzibati rayonların ərazisi Aran iqtisadi rayonunun (indiki Mərkəzi Aran iqtisadi rayonu) bir hissəsi idi.
Mil-Muğan iqtisadi rayonu, Azərbaycan Prezidentinin 7 iyul 2021-ci il tarixli "Azərbaycan Respublikasında iqtisadi rayonların yeni bölgüsü haqqında" fərmanı ilə qurulmuşdur.
Coğrafiyası
İqtisadi rayon şimaldan Mərkəzi Aran iqtisadi rayonu, qərbdən Qarabağ iqtisadi rayonu, şərqdən Şirvan-Salyan iqtisadi rayonu və İran İslam respublikası ilə həmsərhəddir. İqtisadi rayonun relyefi düzənlikdir. İqlimi isti və quraqdır. İqtisadi rayonun ümumi sahəsi 5,670 min km², əhalisi 513,77 min nəfər olmaqla, ümumi ölkə ərazisinin 6,4%-ni, əhalisinin isə 5,0%-ni təşkil edir. Əhalisinin etnik tərtibinin demək olar ki, hamısı Azərbaycan türklərindən ibarətdir.
Tənəffüs (dəqiqləşdirmə)
Aerob oksidləşdirici prosesdir ki, bu zaman substrat sona qədər zəif enerjili qeyri-üzvi maddələrə parçalanır, proses müvafiq olaraq yüksək enerji çıxımı ilə gedir. Bunun üçün oksigen lazımdır. Bu prosesə ATP-nin generasiyası kimi baxmaq olar ki, burada elektronların yekun akseptoru rolunu qeyri-üzvi birləşmələr (məs., O2) yerinə yetirir. Elektronun donoru rolunu həm üzvi, həm də qeyri-üzvi birləşmələr yerinə yetirə bilər.
Mənası
Tənəffüs aşağıdakı mənalarda istifadə edilirː
Mərhələləri
Tənəffüs üç mərhələdən ibarətdir:
2.     Trikarbon tsiklində asetil qruplarının CO2-nin və hidrogen atomlarının azad olması ilə parçalanması;
3.      Tənəffüs zəncirilə elektronların sonuncu elektron akseptoruna-oksigenə diğru daşınması (hidrogenin atomlarına müvafiq olaraq). Bu proses sərbəst enerjinin olduqca azalması ilə müşayət olunur ki, bunun çox hissəsi ADP-nin oksidləşmə ilə əlaqədar olan fosforilləşməsi nəticəsində əmələ gələn ATP şəklində ehtiyat kimi yığılır.
4.     Qlükozanın tam oksidləşməsizamanı, yəni onun CO2 və H2O-ya qədər oksidləşməsi zamanı, qlükozanın laktaka anaerob çevrilməsində ayrılan enerjiyə nisbətən daha çox enerji ayrılır. Müqayisə edək:
Qlükoza 2 laktak + 2H+ ∆G0 = -47.0 kkal
Qlükoza + 6O2 6CO2+ 2H2O undefined ∆G0 = -686.0 kkal
Bu onunla izah olunur ki, qlikolizin məhsulu olan süd turşusu qlükoza kimi mürəkkəb birləşmədir və onun karbon atomları həmin oksidləşmə dərəcəsinə malikdirlər (karbonun və hidrogenin atomları saylarının nisbətləri qlükozada olduğu qədərdir), lakin tənəffüs məhsulu olan CO2 nisbətən sadə birləşmədir ki, onun yeganə karbon atomu tam oksidləşmişdir.
Tənəffüs prosesi zamanı 1 molekul qlükozanın parçalanmasından 36 molekul ATP yaranır.
C6H12O6 + 36ADP+ 36P1 +36H+ + 6O2--- 6CO2 +36ATP + 42H2O
Tənəffüs proses kimi:
Tənəffüs iki natamam prosesin cəmindən əmələ gəlir:
1.    Substratın hidrogeni almaqla tədricən parçalanması, ayrılmış hidrogen kofermentlə bağlanır [H2] və
2.    Onun oksigenə daşınması nəticəsində tədricən oksidləşməsi
Karbohidratlar üçün:
Substratın parçalanması: C6H12O6 + 6H2O--- 6CO2 + 12 [H]
Hidrogenin oksidləşməsi: 12 [H2] + 6O2 12 H2O
C6H12O6 + 6H2O + 6O2--- 6CO2 +12H2O   G0 = -2875 kC/mol
Emeritus
Emeritus (qadın cinsində emerita) —təhsil kontekstində istifadə olunan bu söz, öz sahəsinə mühüm töhfələr vermiş təqaüdçü professor və ya pedaqoqa verilən ad və ya fərqlənmədir. Buraya nəşr edilmiş tədqiqatlar, innovativ tədris metodları, tələbələrin və həmkarların mentorluğu və digər nailiyyətlər daxil ola bilər. Başlıq, fərdin keçmiş töhfələrini qəbul və qibtə etmək və akademik icma daxilində irsini qorumaq üçün bir yoldur.
Nazan Öncel
Nazan Öncel (6 fevral 1959, İzmir, Türkiyə) — türkiyəli müğənni, bəstəkar. Türkiyədə "Küçə Kızı" ləqəbi ilə bəhs edilən sənətçi ilk qırx beş, "Sənin köləsi ola bilərdim İstifadə" 1978-ci ildə nəşr olundu. 1982-ci ildə LP formatında çıxan ilk albomunu tuta bilmədikdə, TRT üçün demo hazırlamağı dayandırdı və karyerasına yalnız səhnə işi ilə davam etdi. 9 il sonra 11 Oktyabr 1991-ci ildə çıxardığı "Bir Hadise Var" albomunun satış müvəffəqiyyəti ilə möhkəm, davamlı və möhtəşəm bir başlanğıc etdi.
Avstriya Həmkarlar İttifaqı Birliyi
Avstriya Həmkarlar İttifaqı Birliyi — Avstriyada həmkarlar ittifaqı. 1967-ci ildə yaradılmışdır.
Susqunlar çölü
thumbnail|Köşk Susqunlar çölü ( - ) — Finlandiyanın şimal-şərqində, kiçik Suomussalmi şəhərciyindən bir neçə 30 kilometr ərazidə insan müqəvvaları ilə doldurulmuş böyük bir ərazi.
Tarixi
Bu layihənin rəhbəri yerli rəssam Reyo Keladır. O, belə bir işini ilk dəfə 1988-ci ildə paytaxtın şəhər ətrafı ərazilərindən birində yaratmışdır. 6 ildən sonra - 1994-cü ildə bu layihəni Helsinkidə Senator meydanına təqdim edir. Elə həmin ildə də müqəvvalar hazırkı əraziyə köçürülür və bu günə qədər orada qalmaqdadır.
Mövcud vəziyyəti
Buradakı müqəvvaların ümumi sayı minə yaxındır. Bu müqəvvalar günün başlanğıcında dəhşətli görünsə də, hər şey sonradan dəyişir.
İldə iki dəfə könüllü şəxslər bu müqəvvaların geyimlərini dəyişirlər.
Qraf Orqasın dəfni
Qraf Orqasın dəfni (El Entierro del Conde de Orgaz) əsəri 1586-1588-ci illərdə Yunan mənşəli İspaniya rəssamı El Qreko tərəfindən çəkilmiş